open-index/open-wikipedia-markdown huggingface dataset:
Συνθήκη του Πρεσβούργου (1805)

thumb|Χιουμοριστική έντυπη διαφήμιση της Ειρήνης του Πρέσμπουργκ
Η **Συνθήκη του Πρέσμπουργκ** (, ) συνάφθηκε στο Πρέσμπουργκ (σημερινή Μπρατισλάβα) στις 26 Δεκεμβρίου του 1805, μεταξύ του Γάλλου Αυτοκράτορα Ναπολέοντα Βοναπάρτη και του Αγίου Ρωμαίου Αυτοκράτορα Φραγκίσκου Β΄. Ήταν αποτέλεσμα της γαλλικής νίκης έναντι των Ρώσων και των Αυστριακών κατά τη Μάχη του Άουστερλιτς (2 Δεκεμβρίου). Μετά τη συμφωνία εκεχειρίας της 4ης Δεκεμβρίου, ξεκίνησαν οι διαπραγματεύσεις για την υπογραφή της συνθήκης. Η συνθήκη υπογράφηκε από τον Ιωάννη Α΄ Ιωσήφ, Πρίγκιπα του Λίχτενσταϊν, και τον Ούγγρο Κόμη Ιγκνάκ Γκιουλάι για την πλευρά της Αυστριακής Αυτοκρατορίας και τον Σαρλ-Μωρίς Ταλλεϋράνδο για την πλευρά της Γαλλικής Αυτοκρατορίας.

Πέρα από τις ρήτρες που καθιερώνουν την ειρήνη και τη φιλία μεταξύ των δύο εμπλεκομένων και την αποχώρηση της Αυστρίας από τον Τρίτο Συνασπισμό, η συνθήκη επέβαλλε σημαντικές εδαφικές παραχωρήσεις από προς τη Γαλλία.

Επικυρώθηκαν τα γαλλικά κέρδη των προηγούμενων συνθηκών του Κάμπο Φόρμιο και του Λυνεβίλ, ενώ τα πρόσφατα εδαφικά κέρδη της Αυστρίας στην Ιταλία και τη νότια Γερμανία παραχωρήθηκαν αντίστοιχα στη Γαλλία και τη Βαυαρία. Οι διάσπαρτες αυστριακές κτήσεις στη Σουαβία μεταβιβάστηκαν στους συμμάχους των Γάλλων, Βασιλιά της Βυρτεμβέργης και Εκλέκτορα της Βάδης, ενώ η Βαυαρία έλαβε το Τυρόλο και Φόραρλμπεργκ. Οι αυστριακές αξιώσεις σε αυτά τα γερμανικά κράτη αποκηρύχθηκαν ανεξαιρέτως. Η Βενετία, η Ίστρια και η Δαλματία ενσωματώθηκαν στο Βασίλειο της Ιταλίας, του οποίου ο Ναπολέων είχε γίνει Βασιλιάς νωρίτερα το ίδιο έτος. Το Άουγκσμπουργκ, μια πρώην ανεξάρτητη Ελεύθερη Αυτοκρατορική Πόλη, παραχωρήθηκε στη Βαυαρία. Ως μικρή αποζημίωση, η Αυστρία προσάρτησε το Εκλεκτοράτο του Σάλτσμπουργκ, το οποίο βρισκόταν υπό την κυριαρχία των Αψβούργων από το 1803. Ο εκλέκτορας, αδελφός του Αυστριακού Αυτοκράτορα, αποζημιώθηκε λαμβάνοντας το Μεγάλο Δουκάτο του Βύρτσμπουργκ.

[thumb|Το [Παλάτι του Προκαθήμενου, όπου υπογράφηκε η Ειρήνη του Πρέσμπουργκ.]]
Ο Αυτοκράτορας Φραγκίσκος Β΄ αναγνώρισε ακόμη τους βασιλικούς τίτλους που έλαβαν οι Εκλέκτορες της Βαυαρίας και της Βυρτεμβέργης, γεγονός που προοιώνισε το τέλος της Αγίας Ρωμαϊκής Αυτοκρατορίας. Μέσα σε λίγους μήνες μετά την υπογραφή της συνθήκης, ο Φραγκίσκος Β΄ απαρνήθηκε τον τίτλο του Αυτοκράτορα της Αγίας Ρωμαϊκής Αυτοκρατορίας. Στη συνθήκη προβλεπόταν επίσης αποζημίωση 40 εκατομμυρίων φράγκων προς τη Γαλλία.

## Παραπομπές


## Εξωτερικοί σύνδεσμοι
*
*Το πλήρες κείμενο 

Κατηγορία:Συνθήκες της Αυστριακής Αυτοκρατορίας
Πρεσβουργου 1805
Κατηγορία:Ναπολεόντειοι Πόλεμοι
Κατηγορία:Ιστορία της Βαυαρίας
Κατηγορία:Μπρατισλάβα
Ηρακλής Μεταξάς

Ο **Ηρακλής Μεταξάς** (10 Ιουλίου 1967, Κολωνία) είναι Ελληνογερμανός προπονητής ποδοσφαίρου. Η τελευταία ομάδα που προπόνησε ήταν ο Αστέρα Τρίπολης.

## Σταδιοδρομία ως προπονητής

Στις 3 Ιουνίου 2021, ο ΠΑΣ Γιάννινα ανακοίνωσε την πρόσληψη του Μεταξά με διετές συμβόλαιο.

Στις 9 Ιουνίου 2022, ο Αστέρας Τρίπολης ανακοίνωσε την πρόσληψη του Μεταξά με διετές συμβόλαιο.

## Στατιστικά σταδιοδρομίας

## Παραπομπές


## Εξωτερικοί σύνδεσμοι
* Προφίλ στο Transfermarkt.com

Κατηγορία:Έλληνες προπονητές ποδοσφαίρου
Κατηγορία:Γερμανοί προπονητές ποδοσφαίρου
Κατηγορία:Γερμανοί ελληνικής καταγωγής
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Αστέρα Τρίπολης
Ακαθάριστο εθνικό εισόδημα

μικρογραφία|Οι ομάδες εισοδήματος της Παγκόσμιας Τράπεζας το 2016
Το **ακαθάριστο εθνικό εισόδημα** (**ΑΕΕ**), παλαιότερα γνωστό ως **ακαθάριστο εθνικό προϊόν** (**ΑΕΠ**), είναι το συνολικό εγχώριο και εξωτερικό προϊόν που διεκδικούν οι κάτοικοι μιας χώρας, το οποίο αποτελείται από το ακαθάριστο εγχώριο προϊόν (ΑΕΠ), συν τα εισοδήματα των συντελεστών παραγωγής από κατοίκους εξωτερικού, μείον εισόδημα που αποκτάται στην εγχώρια οικονομία από μη κατοίκους. Η σύγκριση του ΑΕΕ με το ΑΕΠ δείχνει τον βαθμό στον οποίο το ΑΕΠ μιας χώρας αντιπροσωπεύει την εγχώρια ή διεθνή δραστηριότητα. Το ΑΕΕ αντικατέστησε σταδιακά το ΑΕΠ στις διεθνείς στατιστικές. Ενώ είναι εννοιολογικά πανομοιότυπο, υπολογίζεται διαφορετικά. Το ΑΕΕ είναι η βάση υπολογισμού του μεγαλύτερου μέρους των εισφορών στον προϋπολογισμό της Ευρωπαϊκής Ένωσης. Το Φεβρουάριο του 2017, το ΑΕΠ της Ιρλανδίας διαστρεβλώθηκε τόσο πολύ από τα εργαλεία φορολογικού σχεδιασμού της βασικής διάβρωσης και μετατόπισης κερδών (ΒΔΜΚ) των πολυεθνικών των ΗΠΑ, ώστε η Κεντρική Τράπεζα της Ιρλανδίας αντικατέστησε το ιρλανδικό ΑΕΠ με μια νέα μέτρηση, το Ιρλανδικό Τροποποιημένο ΑΕΕ. Το 2017, το ιρλανδικό ΑΕΠ ήταν 162% του Ιρλανδικού Τροποποιημένου ΑΕΕ.

## Δείτε επίσης
* Καθαρό εθνικό εισόδημα
* Εθνικό εισόδημα
* Ακαθάριστο εθνικό εισόδημα στην Ευρωπαϊκή Ένωση
* Ακαθάριστο εγχώριο προϊόν

## Παραπομπές


Κατηγορία:Μακροοικονομική
Σουρέν Μελικιάν

Ο **Ασαντουλάχ Σουρέν Μελικιάν-Σιρβανί** (γαλλικά: *Assadullah Souren Melikian-Chirvani*), επίσης γνωστός ως **Σουρέν Μελικιάν** (γαλλικά: *Souren Melikian*), γεννημένος στις 5 Δεκεμβρίου 1936, είναι Γαλλοϊρανός ιστορικός τέχνης, κριτικός τέχνης, και επιμελητής. Πρόκειται για εγνωσμένης αξίας μελετητή του ιρανικού πολιτισμού, καθώς και της σφαίρας επιρροής του.

## Καταγωγή
Γεννημένος στις 5 Δεκεμβρίου 1936, στο Παρίσι της Γαλλίας, ήταν υιός Αρμένιου πατέρα, του Κεβόρκ Μελικιάν ή Γκεόργκι Μελίκοφ, και Αζέρας μητέρας, της Καουσάρ Ασαντουλάγιεβα. Ο πατέρας του κατηγορήθηκε για τη φερόμενη συμμετοχή του στα Γεγονότα του Μαρτίου, ωστόσο, η ενοχή του δεν απεδείχθη καθώς προέκυψε πως ήταν παρώνη προκειμένου να υπερασπιστεί μουσουλμανικού θρησκεύματος φίλο του. Ο πατρικός πάππος του Μελικιάν, Αμπαρτσούμ Μελίκοφ, ήταν δισεκατομμυριούχος στον τομέα των πετρελαιοειδών και ιδιοκτήτης της εταιρείας Α.Σ.Μελίκοφ & Σία, με έδρα το Μπακού. Μητρικός πάππος του ήταν ο Μιρζά Ασαντουλάγιεφ, γεγονός το οποίο τον καθιστούσε ανιψιό της Μπανίν. Έπειτα από τον θάνατο του πατέρα του, το 1945, ο ίδιος μεγάλωσε στο πλευρό της μητέρας του.

## Εκπαίδευση και σταδιοδρομία
Έπειτα από την αποφοίτησή του από το Λύκειο Κοντορσέ, ο Μελικιάν πραγματοποίησε σπουδές στη Σορβόννη, καθώς και στο Εθνικό Ινστιτούτο Ανατολίτικων Γλωσσών και Πολιτισμών (γαλλικά: *Institut national des langues et civilisations orientales* ή *INALCO*). Με σημείο εκκίνησης το 2005, αποτελεί υπεύθυνο καθηγητή της Έδρας Μεσανατολικής Ιστορίας στο Εθνικό Κέντρο Επιστημονικής Έρευνας (γαλλικά: *Centre national de la recherche scientifique* ή *CNRS*). Το 2007, έλαβε τον τίτλο του ομότιμου διευθυντή ερευνών. Με σημείο εκκίνησης το 1969, συνέγραφε εβδομαδιαίες στήλες αρθρογραφίας με αντικείμενο την ιστορία της τέχνης και τις αγορές τέχνης για λογαριασμό της *[[International Herald Tribune]]*. Μεταξύ 2011 και 2013 συνέγραφε στήλες αρθρογραφίας για λογαριασμό της *[[The New York Times]]*. Έχει εργαστεί ως Ανώτερος Σύμβουλος Συλλογών για λογαριασμό του Μουσείου Αγά Χαν.

## Παραπομπές


Κατηγορία:Ιρανοί κριτικοί της τέχνης
Κατηγορία:Γάλλοι κριτικοί της τέχνης
Κατηγορία:Ιρανοί ιστορικοί της τέχνης
Γεννητικό φύμα

Το **γεννητικό φύμα** ή **φαλλικό φύμα** είναι σώμα ιστού που σχηματίζεται κατά την ανάπτυξη του αναπαραγωγικού συστήματος στα έμβρυα των θηλαστικών και των δύο φύλων με την μορφή ενός πρωταρχικού φαλλικού σώματος. Στο ανθρώπινο έμβρυο το γεννητικό φύμα αναπτύσσεται από την τέταρτη εβδομάδα της κύησης και έως την ένατη εβδομάδα έχει πάρει διακριτά χαρακτηριστικά πέους ή κλειτορίδας. Μετά την ανάπτυξη του φαλλού η ονομασία 'γεννητικό φύμα' αναφέρεται στο τελικό άκρο του οργάνου που αποτελείται από την κλειτορίδα ή την βάλανο του πέους.

Το γεννητικό φύμα είναι ευαίσθητο στην έκκριση διυδροτεστοστερόνης και πλούσιο στο ένζυμο 5α-ρεδουκτάση, ώστε η ποσότητα τεστοστερόνης που εκκρίνεται από τον δεύτερο μήνα να είναι καθοριστικός παράγοντας για το μέγεθος του φαλλού στην γέννα.

## Δείτε επίσης
*Σεξουαλική διαφοροποίηση στους ανθρώπους

## Παραπομπές


## Εξωτερικοί Σύνδεσμοι
* Overview at mcgill.ca

Κατηγορία:Αναπαραγωγικό σύστημα
Υφυπουργείο Πολιτισμού (Κύπρος)

Το **Υφυπουργείο Πολιτισμού** της Κύπρου δημιουργήθηκε στις 4 Ιουλίου 2022. Η έδρα του βρίσκεται στη Λευκωσία.

Η ίδρυση του υφυπουργείου από το υπουργικό συμβούλιο έγινε στις 11 Μαρτίου 2021, ενώ η έγκριση του σχετικού νομοσχεδίου από τη Βουλή των Αντιπροσώπων έγινε στις 31 Μαρτίου. Στις 22 Ιουνίου ανακοινώθηκε ο πρώτος Υφυπουργός Πολιτισμού, Γιάννης Τουμαζής, ο οποίος ανέλαβε καθήκοντα στις 4 Ιουλίου.

Στο υφυπουργείο εντάχθηκαν οι Πολιτιστικές Υπηρεσίες, η Υπηρεσία Κυπριακής Χειροτεχνίας, το Τμήμα Αρχαιοτήτων (από 1η Ιουλίου 2023) και μέρος των δραστηριοτήτων του ΘΟΚ. 

## Διατελέσαντες υφυπουργοί
Ο πίνακας που ακολουθεί παρουσιάζει όλους τους Υφυπουργούς Πολιτισμού από την ίδρυση του υφυπουργείου έως σήμερα.

## Παραπομπές

## Εξωτερικοί σύνδεσμοι
*Νόμος λειτουργίας του Υφυπουργείου Πολιτισμού

Πολιτισμου
Κατηγορία:Υπουργεία Πολιτισμού
Κατηγορία:Υφυπουργείο Πολιτισμού (Κύπρος)
Φοίβος Παναγιωτίδης

Ο **Φοίβος Παναγιωτίδης** είναι Καθηγητής Θεωρητικής Γλωσσολογίας στο Πανεπιστήμιο Κύπρου. Γεννήθηκε το 1973 στην Αθήνα. Είναι διδάκτορας του Πανεπιστημίου του Έσσεξ (2000) και συγγραφέας των εκλαϊκευτικών εισαγωγών στη Γλωσσολογία *[https://www.cup.gr/book/mila-mou-gia-glossa/ Μίλα μου για γλώσσα]* (Πανεπιστημιακές Εκδόσεις Κρήτης, 2013) και *[https://marginalia.gr/arthro/mesa-apo-tis-lexeis-toy-foivoy-panagiotidi-eklaikeyontas-ti-grammatiki-ton-lexeon/ Μέσα από τις λέξεις]* (Εκδόσεις του 21ου, 2021) καθώς και δύο μονογραφιών: της *[https://benjamins.com/catalog/la.46 Pronouns, Clitics and empty nouns]* (Benjamins, 2002) και της *[https://www.cambridge.org/core/books/categorial-features/E32BA1DB8CA2BEE3105D5AAF66664418 Categorial Features: a generative theory of word class categories]* (Cambridge University Press, 2015). Έχει κάνει περίπου 200 ανακοινώσεις και διαλέξεις ενώ έχει δημοσιεύσει εκτενώς σε διεθνή επιστημονικά περιοδικά και σε συλλογικούς τόμους.

Στα ερευνητικά του ενδιαφέροντα περιλαμβάνονται τα γραμματικά χαρακτηριστικά, οι λεξικές κατηγορίες, τα επίθετα, οι ρίζες, οι αντωνυμίες, το ονοματικό σύνολο, οι μεικτές κατηγορίες (γερούνδια κτλ.) και η σύνταξη της ελληνικής και των βαλκανικών γλωσσών. Από τη διαδικτυακή πλατφόρμα Mathesis προσφέρεται το ανοιχτό μάθημά του *Τι είναι γλώσσα; Από τη νόηση στη φωνή*. Η προσωπική του ιστοσελίδα βρίσκεται εδώ, ενώ η σελίδα του στο Google Scholar είναι αυτή .

## Παραπομπές


Κατηγορία:Έλληνες γλωσσολόγοι
Γιάννης Τουμαζής

Ο **Γιάννης Τουμαζής** είναι Ελληνοκύπριος πολιτικός και ακαδημαϊκός. Ήταν Υφυπουργός Πολιτισμού της Κύπρου.

## Βιογραφικά στοιχεία
Ο Γιάννης Τουμαζής γεννήθηκε στην Αμμόχωστο στις 31 Ιουλίου 1961. Σπούδασε πολιτικός μηχανικός στο Εθνικό Μετσόβειο Πολυτεχνείο (1981-1986). Ακολούθως απέκτησε μεταπτυχιακό στη σκηνογραφία από τη Σχολή Καλών Τεχνών της Ουτρέχτης (1986-1989). Συνέχισε με διδακτορικές σπουδές στην αισθητική, ιστορία και φιλοσοφία της τέχνης στο Πανεπιστήμιο Αμιάν (2001-2009).

Πριν αναλάβει υφυπουργός πολιτισμού εργαζόταν ως καθηγητής ιστορίας και θεωρίας της τέχνης στο Πανεπιστήμιο Frederick. Επιπλεόν, διετέλεσε συνονιστής του προγράμματος διδακτορικών σπουδών του πανεπιστημίου.

Το 1994 ανέλαβε διευθυντής του Δημοτικού Κέντρου Τεχνών Λευκωσίας και του Ιδρύματος Πιερίδη. Επιπλέον, διετέλεσε πρόεδρος του διοικητικού συμβουλίου του Θεατρικού Οργανισμού Κύπρου (ΘΟΚ) και αντιπρόεδρος της Δικοινοτικής Τεχνικής Επιτροπής για τον πολιτισμό.

Για τη συμβολή του στον πολιτισμό τιμήθηκε με τον τίτλο του Ιππότη των Τεχνών και Γραμμάτων από τη Γαλλική Δημοκρατία. Το 2020 εξελέγη ομόφωνα Αντεπιστέλλον Μέλος της Κυπριακής Ακαδημίας Επιστημών, Γραμμάτων και Τεχνών.

## Πολιτική διαδρομή
Στις 4 Ιουλίου 2022 διορίστηκε Υφυπουργός Πολιτισμού στην Κυβέρνηση Νίκου Αναστασιάδη 2018.

## Παραπομπές

## Πηγές
*
*
*
*

Κατηγορία:Κύπριοι πανεπιστημιακοί
Κατηγορία:Υφυπουργοί Πολιτισμού (Κύπρος)
Κατηγορία:Κυβέρνηση Νίκου Αναστασιάδη 2018
Σχολή Καλών Τεχνών της Ουτρέχτης

Η **Σχολή Καλών Τεχνών της Ουτρέχτης** () είναι ένα εκπαιδευτικό ινστιτούτο για τις Τέχνες του θεάματος και τις Εικαστικές τέχνες στην Ουτρέχτη, Ολλανδία. Το ινστιτούο έχει 680 καθηγητές και προσωπικό. Συνεργάζεται σε πολλά επίπεδα με το Πανεπιστήμιο της Ουτρέχτης. Προσφέρει προπαρασκευαστικά μαθήματα, προγράμματα πτυχίου και μεταπτυχιακού στις καλές τέχνες, στο σχέδιο, στη μουσική, στο θέατρο, στα μέσα ενημέρωσης, στα παιχνίδια και και στην αλληλεπίδραση και διαχείριση των τεχνών. Με 3900 φοιτητές, αποτελεί το μεγαλύτερο ινστιτούτο πολιτισμού στην Ευρώπη.

## Παραπομπές

## Εξωτερικοί σύνδεσμοι
* Utrecht School of the Arts (HKU — Hogeschool voor de Kunsten Utrecht)
* Netherlands Carillon School

Κατηγορία:Τέχνες στην Ολλανδία
Κατηγορία:Εκπαιδευτικά ιδρύματα στην Ολλανδία
Πανεπιστήμιο της Πικαρδίας

Το **Πανεπιστήμιο της Πικαρδίας** (Γαλλική γλώσσα *Université de Picardie Jules Verne*) είναι δημόσιο πανεπιστήμο στην πόλη Αμιένη, Γαλλία. Αποτελεί μέρος της Ακαδημίας Αμιάν. Ιδρύθηκε το 1969. Έχει περίπου 30 χιλιάδες φοιτητές.

## Παραπομπές

## Εξωτερικοί σύνδεσμοι
* University of Picardy Website

Κατηγορία:Πανεπιστήμια στη Γαλλία
Τάγμα των Τεχνών και των Γραμμάτων

Το **Τάγμα των Τεχνών και των Γραμμάτων** () είναι γαλλικό τάγμα τιμής, το οποίο ιδρύθηκε στις 2 Μαΐου του 1957 από το Υπουργείο Πολιτισμού. Σκοπός του είναι η αναγνώριση σημαντικής συμβολής στις τέχνες, στη λογοτεχνία ή στη διάδοση αυτών των πεδίων.

## Τάξεις
* ***' (Διοικητής) — μετάλλιο που φοριέται σε περιδέραιο, με έως είκοσι αποδέκτες ετησίως
* ***' (Αξιωματικός) — μετάλλιο που φοριέται σε κορδέλα με ροζέτα στο αριστερό στήθος, με έως εξήντα αποδέκτες ετησίως
* **** (Ιππότης) — μετάλλιο που φοριέται σε κορδέλα στο αριστερό στήθος, με έως διακόσιους παραλήπτες ετησίως

## Παραπομπές

## Εξωτερικοί σύνδεσμοι

*
Σπένσερ (Δυτική Βιρτζίνια)

Το **Σπένσερ** (αγγλικά: *Spencer*) είναι πόλη και έδρα της Κομητείας του Ρόουν, στην Πολιτεία της Δυτικής Βιρτζίνια, στις Ηνωμένες Πολιτείες. Κατά την απογραφή του 2010, αριθμούσε  κατοίκους, ενώ το 2018 αριθμούσε  εκτιμώμενους κατοίκους.

## Ιστορία
Παλαιότερα, η πόλη ήταν γνωστή ως Νιου Καλιφόρνια (αγγλικά: *New California*), προς τιμήν ενός πιονέρου ο οποίος επιθυμούσε να μεταβεί στην Καλιφόρνια, ωστόσο, τελικώς, εγκαταστάθηκε εντός του συγκεκριμένου οικισμού. Το σημερινό τοπωνύμιό της αποτελεί φόρο τιμής προς τον δικηγόρο Σπένσερ Ρόουν, μέλος του Ανώτατου Δικαστηρίου της Βιρτζίνια, ο οποίος, επίσης, έδωσε το όνομά του στην τοπική κομητεία.

## Δημογραφία

## Παραπομπές


Κατηγορία:Πόλεις της Δυτικής Βιρτζίνια
Κατηγορία:Έδρες κομητειών της Δυτικής Βιρτζίνια
Τσέστερ (Δυτική Βιρτζίνια)

Το **Τσέστερ** () είναι αμερικανική πόλη στην κομητεία Χάνκοκ, στη Δυτική Βιρτζίνια.

Κατά την απογραφή του 2010, αριθμούσε  κατοίκους. Ο δήμος εκτείνεται επί έκτασης της τάξεως των 2,59 χλμ².

Η πόλη ιδρύθηκε το 1896 από τον Τζ. ΜακΝτόναλντ, ο οποίος φέρεται να επέλεξε την ονομασία Τσέστερ καθότι εύκολη στην απομνημόνευση. Κατέστη δήμος το 1907.

## Παραπομπές


Κατηγορία:Πόλεις της Δυτικής Βιρτζίνια
Μοντγκόμερι (Δυτική Βιρτζίνια)

Το **Μοντγκόμερι** (αγγλικά: *Montgomery*) είναι πόλη της Πολιτείας της Δυτικής Βιρτζίνια, στις Ηνωμένες Πολιτείες. Το μεγαλύτερο τμήμα της πόλης βρίσκεται εντός των εδαφών της Κομητείας του Φαγιέτ, ενώ το υπόλοιπο τμήμα της βρίσκεται εντός των εδαφών της Κομητείας του Κανόα. Κατά την απογραφή του 2010, αριθμούσε  κατοίκους, ενώ το 2018 αριθμούσε  εκτιμώμενους κατοίκους.

## Ιστορία
Το Μοντγκόμερι έλαβε αριθμό ονομασιών προτού καταστεί δήμος το 1890, όπως Μοντγκόμεριζ Λάντινγκ (αγγλικά: *Montgomery's Landing*), Κάνελτον (αγγλικά: *Cannelton*) και Κόουλ Βάλεϊ (αγγλικά: *Coal Valley*). Η πόλη οφείλει την ονομασία της στον Τζέιμς Μοντγκόμερι, εκ των πρώτων κατοίκων της.

## Δημογραφία

## Παραπομπές


Κατηγορία:Πόλεις της Δυτικής Βιρτζίνια
Ντάνμπαρ (Δυτική Βιρτζίνια)

Το **Ντάνμπαρ** () είναι αμερικανική πόλη στην Κομητεία του Κανόα, στην Πολιτεία της Δυτικής Βιρτζίνια. Κατά την απογραφή του 2010, αριθμούσε  κατοίκους. Ο δήμος εκτείνεται επί έκτασης της τάξεως των 7,4 χλμ².

Δήμος από το 1921, το Ντάνμπαρ οφείλει την ονομασία του στον δικηγόρο και τραπεζίτη Ντάνμπαρ Μπέινς, ο οποίος καταγόταν από τη γειτονική πόλη του Τσάρλστον.

## Δημογραφία

## Παραπομπές


Κατηγορία:Πόλεις της Δυτικής Βιρτζίνια
Σάλεμ (Δυτική Βιρτζίνια)

Το **Σάλεμ** () είναι αμερικανική πόλη στην κομητεία Χάρισον, στην πολιτεία της Δυτικής Βιρτζίνια. Κατά την απογραφή του 2010, αριθμούσε  κατοίκους. Ο δήμος εκτείνεται επί έκτασης της τάξεως των 3,47 χλμ², ήτοι πληθυσμιακή πυκνότητα της τάξεως των 457 κατ./χλμ².

Η πόλη αποτελεί, επίσης, έδρα του Πανεπιστημίου του Σάλεμ.

Αρχικώς γνωστή ως Νιου Σάλεμ (), η πόλη οφείλει την ονομασία της στο Σάλεμ του Νιου Τζέρσεϊ, από το οποίο και κατάγονταν οι πρώτοι κάτοικοί της.

## Παραπομπές


Κατηγορία:Πόλεις της Δυτικής Βιρτζίνια
Κατηγορία:Πανεπιστημιακές πόλεις
Κάμερον (Δυτική Βιρτζίνια)

Το **Κάμερον** () είναι αμερικανική πόλη στην κομητεία Μάρσαλ, στη Δυτική Βιρτζίνια.

 { "type": "ExternalData", "service": "geoshape", "ids": "Q515200", "properties": { "fill": "#D9FFB2", "stroke": "#004000" } } 

Κατά την απογραφή του 2010, αριθμούσε  κατοίκους. Ο δήμος εκτείνεται επί έκτασης της τάξεως των 2,25 χμ².

Η πόλη ιδρύθηκε το 1846 από τον Ντέιβιντ ΜακΚόναχι, ο οποίος και της έδωσε την ονομασία Κάμερον, προς τιμήν του φίλου του, Σάμιουελ Κάμερον, μέλους της Baltimore & Ohio Railroad.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Δυτικής Βιρτζίνια
Γκάρι (Δυτική Βιρτζίνια)

Το **Γκάρι** (αγγλικά: *Gary*) είναι αμερικανική πόλη στην κομητεία ΜακΝτάουελ, στη Δυτική Βιρτζίνια. Η πόλη οφείλει την ονομασία της στον Έλμπερτ Χένρι Γκάρι, εκ των ιδρυτών της U.S. Steel, ο οποίος και ήταν ιδιοκτήτης σημαντικού εργοστασίου στη συγκεκριμένη τοποθεσία.

Κατά την απογραφή του 2010, αριθμούσε  κατοίκους. Ο δήμος εκτείνεται επί έκτασης της τάξεως των 2,25 χμ², εκ των οποίων 2,18 χμ² είναι εκτάσεις καλλιεργήσιμης γης.

## Παραπομπές


Κατηγορία:Πόλεις της Δυτικής Βιρτζίνια
Κίστοουν (Δυτική Βιρτζίνια)

Το **Κίστοουν** (αγγλικά: *Keystone*) είναι αμερικανική πόλη στην κομητεία ΜακΝτάουελ, στην Πολιτεία της Δυτικής Βιρτζίνια. Κατά την απογραφή του 2010, αριθμούσε  κατοίκους.

Η πόλη οφείλει την ονομασία της στην εξορυκτική εταιρεία Keystone Coal & Coke Company.

## Δημογραφία

## Παραπομπές


Κατηγορία:Πόλεις της Δυτικής Βιρτζίνια
Μαντάουα (Κίλουα)

Η **Μαντάουα (Κίλουα)** (αγγλ.: *Mandawa* (*Kilwa*), σουαχ.: *Kata ya Mandawa, Wilaya ya Kilwa*) είναι διοικητικό τμήμα στην Περιοχή Κίλουα (*Kilwa District)* στην Περιφέρεια Λίντι (*Lindi Region*) της Τανζανίας.

Το Αγροτικό Τμήμα Μαντάουα (Κίλουα) καλύπτει επιφάνεια 1.599 km² (617,38 mi²) και έχει μέσο υψόμετρο τα 291 m (955 ft). 

Σύμφωνα με την απογραφή του 2012, το Αγροτικό Τμήμα Μαντάουα (Κίλουα) είχε συνολικό πληθυσμό 13.192 κατοίκους. Η κυρίαρχη φυλή στην περιοχή είναι η φυλή Μουέρα (*Mwera*). 

Η έδρα του Αγροτικού Τμήματος είναι το χωριό Μαντάουα (*Mandawa*). Στο Αγροτικό Τμήμα (*Mandawa Rural Ward*) βρίσκεται επίσης και το στόμιο του Ποταμού Μαβούτζι (*Mavuji River*).

## Δείτε επίσης
* Διοικητικές υποδιαιρέσεις της Τανζανίας  
* Περιφέρεια Λίντι
* Περιοχή Κίλουα  

## Σημειώσεις

;Παραπομπές σημειώσεων


## Παραπομπές


Κατηγορία:Τμήματα στην Επαρχία Κίλουα
Κατηγορία:Τμήματα στην Περιφέρεια Λίντι
Κατηγορία:Τμήματα της Τανζανίας
Τρέβορ Τόμσον

Ο **Τρέβορ Τόμσον** (*Trevor Thompson*, γεννήθηκε το Μάρτιο του 1936) είναι Βορειοϊρλανδός πρώην  ποδοσφαιριστής που αγωνιζόταν ως κεντρικός επιθετικός. Ένας από τους πιο παραγωγικούς σκόρερ της εποχής του στη χώρα του, σημείωσε τουλάχιστον 513 γκολ σε 588 επίσημους αγώνες.

## Καριέρα

Ο Τόμσον ξεκίνησε την καριέρα του ως αμυντικός στο σχολείο ενώ υπήρξε και  τερματοφύλακας. Υπέγραψε στην Αρντς το 1955 και στον ένα χρόνο που αγωνίστηκε σημείωσε 63 γκολ σε 30 αγώνες πρωταθλήματος και Κυπέλλου. Την επόμενη χρονιά μεταγράφηκε στη Γκλεντόραν. Έγινε ένα από τα είδωλα του συλλόγου σημειώνοντας 375 γκολ σε 463 επίσημους αγώνες με την πρώτη ομάδα.

Ήταν πρώτος σκόρερ του πρωταθλήματος δύο φορές, το 1960–61 με 22 γκολ και το 1963–64 με 21 γκολ. 
Ήταν ο ποδοσφαιριστής της χρονιάς το 1964, αγωνίστηκε στους επικούς ευρωπαϊκούς αγώνες με αντιπάλους τη Μπενφίκα και τη Ρέιντζερς Γλασκόβης, κατέκτησε ένα Κύπελλο Ιρλανδίας το 1966, δύο τίτλους πρωταθλήματος (1964 και 1967) και συμμετοχές μεταξύ των επίλεκτων ομάδων των πρωταθλημάτων με τη Σκωτία, την Αγγλία και την Λίγκα της Ιρλανδίας.

## Στατιστικά στοιχεία επίσημων αγώνων
 

Πηγή :  Prolific Scorers Data - Trevor Thompson - Additional Data (2025)

## Δείτε επίσης

* Κατάλογος ποδοσφαιριστών ανδρών με 500 ή περισσότερα γκολ

## Παραπομπές


## Εξωτερικοί σύνδεσμοι

 

 
Κατηγορία:Βορειοϊρλανδοί ποδοσφαιριστές
Κατηγορία:Ποδοσφαιριστές Γκλεντόραν ΦΚ 
Κατηγορία:Επιθετικοί ποδοσφαιριστές
Χάινριχ Κάιλχολτς

Ο **Χάινριχ Κάιλχολτς** (· 21 Δεκεμβρίου 1908, Αννόβερο – 21 Απριλίου 1981, Σάλτσμπουργκ) ήταν Γερμανός ακουστικολόγος και τεχνικός θεάτρου.

## Βιογραφία
Ο Κάιλχολτς σπούδασε μηχανική τηλεπικοινωνιών και ηλεκτροακουστική στο Αμβούργο και στο Βερολίνο. Στη συνέχεια εργάστηκε ως διευθυντής ηχογράφησης για λογαριασμό της Deutsche Grammophon και μερικά χρόνια αργότερα ίδρυσε γραφείο μηχανικών που ειδικεύονταν στην ακουστική χώρων και κτιρίων, την αρχιτεκτονική των θεάτρων και την τεχνολογία των σκηνών.

Ξεκίνησε να εργάζεται εντατικά ως ακουστικολόγος στη Βιέννη, όπου επιμελήθηκε και βελτιστοποίησε ακουστικά την Κρατική Όπερα, το Μέγαρο Μουσικής και το Μπούργκτεατερ. Επίσης, χαρακτηριστικό του έργο στα πρώτα του βήματα είναι και η επιμέλεια του Μεγάρου του Φεστιβάλ του Σάλτσμπουργκ.

Σημαντικά του επιτεύγματα είναι κτίρια όπως το Μέγαρο Μουσικής Αθηνών, το Θέατρο «Τσαρλς Μπρόνφμαν», το Μέγαρο Χάιντς στο Πίτσμπουργκ, η Κρατική Όπερα του Αννόβερου και η Παλαιά Όπερα της Φρανκφούρτης. Σημειωτέον, αν και η Αίθουσα «Χρήστος Λαμπράκης» στο Μέγαρο Μουσικής της Αθήνας σχεδιάστηκε εξ ολοκλήρου από τον Κάιλχολτς, χτίστηκε εν τέλει μετά τον θάνατό του.

Φημολογείται πως κατά τη δεκαετία του 1980 δεν υπήρχε διευθυντής ορχήστρας παγκοσμίου φήμης που να μην διευθύνει σε αίθουσα που προηγουμένως είχε βελτιστοποιηθεί από τον Κάιλχολτς.

## Παραπομπές


Κατηγορία:Γερμανοί ακουστικολόγοι
Google Duo

Το **Google Duo** ήταν υπηρεσία και εφαρμογή τηλεφωνίας μέσω IP (VoIP) και βιντεοτηλεφωνίας που αναπτύχθηκε από την Google και ήταν διαθέσιμη για Android, iOS και προγράμματα περιήγησης ιστού. Επέτρεπε στους χρήστες να πραγματοποιούν φωνητικές κλήσεις και βιντεοκλήσεις σε υψηλή ευκρίνεια χρησιμοποιώντας κρυπτογράφηση από άκρο σε άκρο. Το Duo μπορούσε να χρησιμοποιηθεί είτε με έναν αριθμό τηλεφώνου είτε με έναν λογαριασμό Google, επιτρέποντας στους χρήστες να καλούν κάποιον από τη λίστα επαφών τους.

Στα τέλη του 2022, το Google Duo καταργήθηκε και συγχωνεύτηκε με το **[[Google Meet]]**, μεταφέροντας όλες τις λειτουργίες και τεχνολογίες του σε αυτό.

## Ιστορία
μικρογραφία|261x261εσ|Το συνέδριο προγραμματιστών Google I/O που ανακοινώθηκε το Google Duo, στις 18 Μαΐου 2016.
Το Google Duo ανακοινώθηκε στο συνέδριο προγραμματιστών της Google στις 18 Μαΐου 2016 και ξεκίνησε την παγκόσμια κυκλοφορία του στις 16 Αυγούστου 2016. Τον Δεκέμβριο του 2016, το Google Duo αντικατέστησε το Hangouts στη σουίτα εφαρμογών Google που πρέπει να εγκαταστήσουν οι κατασκευαστές συσκευών προκειμένου να αποκτήσουν πρόσβαση στο Play Store, με το Hangouts να γίνεται προαιρετικό.

Τον Μάρτιο του 2017, ανακοινώθηκε ότι το Google Duo θα επέτρεπε στους χρήστες να πραγματοποιούν κλήσεις μόνο με ήχο. Η λειτουργία κυκλοφόρησε για πρώτη φορά στη Βραζιλία, με παγκόσμια κυκλοφορία τον Απρίλιο. Ένα χρόνο αργότερα, τον Μάρτιο του 2018, προστέθηκαν βίντεο και φωνητικά μηνύματα στο Duo. Οι χρήστες μπορούν να αφήνουν μηνύματα διάρκειας έως και 30 δευτερολέπτων για τις επαφές που δεν είναι διαθέσιμες.

Η υποστήριξη για βιντεοκλήσεις οκτώ ατόμων και στις εκδόσεις iOS και Android της εφαρμογής προστέθηκε τον Μάιο του 2019. Σύμφωνα με παρόμοιες προσφορές ομαδικών κλήσεων από το FaceTime, το WhatsApp, το Skype και το Facebook Messenger, οι συμμετέχοντες μπορούν να συμμετάσχουν ή να αποχωρήσουν από τη συνομιλία ανά πάσα στιγμή. Το Google Duo αύξησε το μέγιστο μέγεθος ομάδας σε δώδεκα στο τέλος Μαρτίου 2020 και σε 32 έως τον Μάιο του 2022.

Τον Αύγουστο του 2020, σύμφωνα με πληροφορίες, η Google σχεδίαζε να συγχωνεύσει τελικά το Google Duo με το Google Meet με επιχειρηματικό προσανατολισμό. Τον Δεκέμβριο του 2021 αυτός ο στόχος είχε απορριφθεί, αλλά το Duo συνέχισε να είναι διαθέσιμο και ενημερωμένο. Τον Ιούνιο του 2022, η Google ανέστρεψε την πορεία της και ανακοίνωσε ότι το Duo θα συγχωνευόταν στην πραγματικότητα στο Meet.

Η συγχώνευση ξεκίνησε τον Αύγουστο, με την εφαρμογή Duo για κινητά να μετονομάζεται σε Meet, ενώ το αρχικό Meet ονομάστηκε Meet Original και καταργήθηκε σταδιακά. Τέλος, η διαδικτυακή εφαρμογή Google Duo πλέον ανακατευθύνει στην διαδικτυακή εφαρμογή Google Meet.

## Παραπομπές


## Εξωτερικοί σύνδεσμοι
* 

Κατηγορία:Google (υπηρεσίες)
Κατηγορία:Google (λογισμικά)
Κατηγορία:Τηλεφωνία
Κατηγορία:Android (λειτουργικό σύστημα)
Κατηγορία:IOS (Apple)
Κατηγορία:Τηλεπικοινωνίες
Κατηγορία:Διαδικτυακές υπηρεσίες
Θέατρο «Τσαρλς Μπρόνφμαν»

Το **Θέατρο «Τσαρλς Μπρόνφμαν»** () είναι το μεγαλύτερο μέγαρο μουσικής του Τελ Αβίβ και η έδρα της Φιλαρμονικής Ορχήστρας του Ισραήλ.

## Ιστορία
Το Θέατρο «Τσαρλς Μπρόνφμαν», που αρχικά έφερε την ονομασία «Φρέντερικ Μαν», εγκαινιάστηκε την 1 Οκτωβρίου 1957. Το κτίριο σχεδιάστηκε από τους Ντοβ Κάρμι, Ζέεβ Ρέχτερ και Γιάακοβ Ρέχτερ. Ο Λέοναρντ Μπέρνσταϊν διεύθυνε την Φιλαρμονική Ορχήστρα στην εναρκτήρια συναυλία με σολίστ στο πιάνο τον Άρτουρ Ρούμπινσταϊν.

### Ανακαίνιση
Μέχρι το 2013, το θέατρο ήταν επίσημα γνωστό ως Θέατρο «Φρέντερικ Ρ. Μαν», ο οποίος ήταν δωρητής του. Η ανακαίνιση υπό την επίβλεψη του Ισραηλινού αρχιτέκτονα Όφερ Κόλκερ πραγματοποιήθηκε την περίοδο 2011 με 2013. Επίσης, την ακουστική των χώρων ανέλαβε ο Ιάπωνας ακουστικολόγος Γιασούχισα Τογιότα.

Το κτίριο ξεκίνησε να λειτουργεί εκ νέου από τον Μάιο του ίδιου έτους με την Φιλαρμονική Ορχήστρα να παρουσιάζει την 5η Συμφωνία του Γκούσταβ Μάλερ υπό τη διεύθυνση του Ζούμπιν Μέτα.

Το θέατρο οφείλει την τωρινή του ονομασία στον Καναδοαμερικανό επιχειρηματία και φιλάνθρωπο Τσαρλς Μπρόνφμαν.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Κτίρια και κατασκευές στο Ισραήλ
Κατηγορία:Αίθουσες συναυλιών στο Τελ Αβίβ
Άραχος Ημαθίας

Ο **Άραχος** είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Πλατέος, του δήμου Αλεξάνδρειας, της περιφερειακής ενότητας (τέως νομού) Ημαθίας, στην περιφέρεια Κεντρικής Μακεδονίας, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Ημαθίας, στο γεωγραφικό διαμέρισμα Μακεδονίας.  Στον οικισμό δραστηριοποιείται πολιτιστικός σύλλογος Ποντίων.

## Γεωγραφία
Ο Άραχος είναι πεδινό χωριό στο απώτατο βορειοανατολικό τμήμα του νομού Ημαθίας, δίπλα στα όρια με τον νομό Θεσσαλονίκης. Βρίσκεται στον μεγάλο κάμπο του Λουδία, πολύ κοντά στην επαρχιακή οδό (ΕΟ 1) και τη σιδηροδρομική γραμμή Αλεξάνδρειας-Βέροιας, σε μέσο σταθμικό υψόμετρο 10. Απέχει 33 χλμ. περίπου ΒΑ. της Βέροιας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 5,629 χμ² (2011). 
 
## Πληθυσμός

## Διοικητικές μεταβολές
Ο οικισμός αναγνωρίστηκε το 1940 και προσαρτήθηκε στην κοινότητα Γιδά του νομού Θεσσαλονίκης. Το 1940 υπήχθη στον νομό Ημαθίας και το 1950 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Αράχου και προσαρτήθηκε στον δήμο Πλατέος. Με το ΦΕΚ 87Α - 07/06/2010 αποσπάστηκε από τον δήμο Πλατέος και προσαρτήθηκε στον δήμο Αλεξανδρείας. 

## Αξιοθέατα
* Η εκκλησία των Αγίων Κωνσταντίνου και Ελένης στο κεντρικό τμήμα του οικισμού.

## Παραπομπές


## Πηγές

* Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ.,  2010

Κατηγορία:Δήμος Αλεξάνδρειας
Κατηγορία:Χωριά της περιφερειακής ενότητας Ημαθίας
Βασίλειος Δουγαλής

Ο **Βασίλειος Α. Δουγαλής** (1949 &ndash; 1 Ιανουαρίου 2022) ήταν Έλληνας μαθηματικός, καθηγητής στο Πανεπιστήμιο Αθηνών. Διακρίθηκε στον χώρο των εφαρμοσμένων μαθηματικών.

Ο Β. Δουγαλής γεννήθηκε στην Αθήνα. Πήρε αρχικώς πτυχίο πολιτικού μηχανικού από το Πανεπιστήμιο Πρίνστον των ΗΠΑ με άριστα το 1971 και συνέχισε με μεταπτυχιακές σπουδές στο Πανεπιστήμιο Χάρβαρντ, παίρνοντας το διδακτορικό του από αυτό, το έτος 1976. Δίδαξε Μαθηματικά ως καθηγητής στο Πανεπιστήμιο του Τενεσί (1976-1986), στο Πανεπιστήμιο Κρήτης (1983-1991), στο Ε.Μ.Π. (1991-1995) και τέλος στο Πανεπιστήμιο Αθηνών, από όπου απεχώρησε ως Ομότιμος Καθηγητής το 2016. Επιπλέον, είχε διατελέσει Διευθυντής του Ινστιτούτου Υπολογιστικών Μαθηματικών στο Ίδρυμα Τεχνολογίας και Έρευνας.

Το 2000 τιμήθηκε με το «Βραβείο Εξαίρετης Πανεπιστημιακής Διδασκαλίας εις μνήμην Β. Ξανθόπουλου και Στ. Πνευματικού».

Η ερευνητική δραστηριότητα του Δουγαλή επικεντρώθηκε στην αριθμητική ανάλυση, τις μερικές διαφορικές εξισώσεις, τα μη γραμμικά κυματικά φαινόμενα, αλλά και τη μαθηματική πλευρά της υδροακουστικής. Πάντοτε έδινε έμφαση στη διασύνδεση των μαθηματικών με τις άλλες επιστήμες.

Ο Β. Δουγαλής ήταν έγγαμος και με τη σύζυγό του είχαν δύο τέκνα. Απεβίωσε από καρκίνο την ημέρα της ονομαστικής εορτής του, σε ηλικία 72 ετών.

## Παραπομπές


## Πηγές
* «Μνήμη Ομότιμου Καθηγητή Βασίλειου Δουγαλή», στον ιστότοπο του Πανεπιστημίου Αθηνών (με φωτογραφία)

Κατηγορία:Έλληνες μαθηματικοί
Ανθοκαράπη

Η **ανθοκαράπη** (λατινική-επιστημονική ονομασία *Anthocarapa*) είναι γένος δικοτυλήδονων φυτών, που περιλαμβάνει ένα και μοναδικό είδος, το *Anthocarapa nitidula*. Είναι μεγάλο-μεσαίο δέντρο, που συναντάται κυρίως στην Αυστραλία, αλλά και στην Ινδονησία, τη Μαλαισία και τα νησιά του δυτικού Ειρηνικού Ωκεανού.

Η *Anthocarapa nitidula* είναι γνωστή στην Αυστραλία με την κοινή ονομασία «incense cedar» (= «κέδρος θυμιάματος»). Το ενδιαίτημά του είναι το υποτροπικό δάσος βροχής.

Είναι δίοικο φυτό, δηλαδή υπάρχουν αρσενικά και θηλυκά φυτά του είδους. Τα φύλλα του είναι σύνθετα, με 2 έως 6 φυλλάρια το καθένα, που είναι ωοειδή έως μακρόστενα ελλειπτικά, λεία και κάπως γυαλιστερά.

## Παραπομπές


## Εξωτερικοί σύνδεσμοι
* 

Κατηγορία:Μελιοειδή
Κατηγορία:Χλωρίδα της Αυστραλίας
Τάκης Γκόντης

Ο **Τάκης Γκόντης** (Φλαμουριά Πέλλας, 23 Δεκεμβρίου 1955) είναι Έλληνας πεζογράφος και ποιητής.      

Γεννήθηκε από αγρότες γονείς στην Φλαμουριά Έδεσσας, όπου και ζει. Εργάστηκε σε διάφορες πόλεις της επαρχίας, στη Θεσσαλονίκη και στην Αθήνα, ως χημικός, τυπογράφος, υπεύθυνος ύλης σε εκδοτικό συγκρότημα κλπ. Έχει γράψει βιβλία με διήγημα, μυθιστόρημα και ποίηση.

## Εργογραφία

### Ποιητικές συλλογές

* *Οραμάτων σκιές,* Παρασκήνιο 1993
* *Κολιμπρί,* Γαβριηλίδης 2012
* *Η επιστροφή της Εκάβης,* Γαβριηλίδης 2014
* *Παντομίμα,* Γαβριηλίδης 2015
* *Διαλείπον εκκρεμές*, Γαβριηλίδης 2018
* *Τα πλοία στην ομίχλη δεν τα βλέπει κανείς,* Κέδρος *2021*

### Διηγήματα

* *Εκείνη ο Χριστός και ο ένας,* Θεσσαλονίκη 1980
* *Η άλλη εκδοχή,* Παρασκήνιο 1998
* *Τετ α τετ*, Εντευκτηρίου 2019

### Μυθιστορήματα

* *Η πολιτεία με τα τέσσερα παράθυρα,* Θεωρία 1986
* *Σιρόκος,* Γαβριηλίδης 2017

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Συνθήκη της Βάδης (1714)

Η **Συνθήκη της Βάδης** τερμάτισε τις επίσημες εχθροπραξίες μεταξύ του Βασιλείου της Γαλλίας και της Αγίας Ρωμαϊκής Αυτοκρατορίας, που βρισκόταν σε πόλεμο από την έναρξη του Πολέμου της Ισπανικής Διαδοχής. Η συνθήκη υπογράφηκε στις 7 Σεπτεμβρίου του 1714 στην Βάδη της Ελβετικής Συνομοσπονδίας και συμπλήρωσε τις Συνθήκες της Ουτρέχτης και του Ράστατ.

Η Συνθήκη του Ράστατ ανάγκασε τον Αυτοκράτορα Κάρολο ΣΤ΄ να αποδεχτεί τη Συνθήκη της Ουτρέχτης για λογαριασμό της Μοναρχίας των Αψβούργων. Στη Συνθήκη της Βάδης συμφωνήθηκαν όροι της ειρήνης μεταξύ της Γαλλίας και της Αγίας Ρωμαϊκής Αυτοκρατορίας, οι οποίοι ήταν επίσημα ελλιπείς, γεγονός που έληξε την τελευταία από τις διάφορες συγκρούσεις του Πολέμου της Ισπανικής Διαδοχής.

Οι λεπτομέρειες σχετικά με την διάσκεψη ειρήνης, που άρχισε στη Βάδη στις 24 Μαΐου του 1714 και ολοκληρώθηκε με την υπογραφή της συνθήκης στις 7 Σεπτεμβρίου του ίδιου έτους, περιγράφονται λεπτομερώς στο ημερολόγιο (*Diarium*) του ιππότη Κάσπαρ Γιόζεφ Ντόρερ (1673-1754).

Η συνθήκη ήταν η πρώτη διεθνής συμφωνία που υπογράφηκε στην Ελβετική Συνομοσπονδία. Στο περιθώριο της διάσκεψης, οι υπογράφοντες συμφώνησαν επίσης μυστικά στη δημιουργία μιας Καθολικής Ένωσης με σκοπό την παρέμβαση υπέρ των Καθολικών καντονιών που είχαν ηττηθεί στον Πόλεμο του Τόγκενμπουργκ] (1712).

## Όροι
* Η Γαλλία διατηρεί την Αλσατία και το Λαντάου, αλλά επιστρέφει την ανατολική όχθη του ποταμού Ρήνου (το Μπράισγκαου) στην Αυστρία.
* Οι πρίγκιπες-εκλέκτορες της Βαυαρίας και της Κολωνίας αποκαθίστανται στα εδάφη και τις θέσεις τους.
* Ο Αυτοκράτορας Κάρολος ΣΤ΄ διατηρεί τον τίτλο του Βασιλιά της Ισπανίας και το δικαίωμα επί της ισπανικής διαδοχής (κάτι που στην πραγματικότητα δεν είχε καμία αξία, αφού στην Ισπανία η εξουσία παρέμενε στα χέρια του Βασιλιά Φιλίππου Ε΄

## Παραπομπές

## Εξωτερικοί σύνδεσμοι
* 
* 
* 

Βάδης
Γαύρος (αποσαφήνιση)

Με την ονομασία **γαύρος** ή **Γαύρος** μπορεί να αναφερόμαστε σε:
* Γαύρος, ψάρι του αλμυρού νερού.
* ''Γαύρος'' (εφημερίδα), ημερήσια αθλητική εφημερίδα.
* Γάβρος (γράφεται και (εσφ.) γαύρος), γένος φυλλοβόλων δένδρων.
## Δείτε επίσης
* Γάβρος (αποσαφήνιση)
Έντβαρντ Οσούπκα-Μοράφσκι

Ο **Έντβαρντ Μπολέσουαφ Οσούπκα-Μοράφσκι** (πολωνικά: Edward Bolesław Osóbka-Morawski) (5 Οκτωβρίου 1909 – 9 Ιανουαρίου 1997) ήταν Πολωνός ακτιβιστής και πολιτικός στο Πολωνικό Σοσιαλιστικό Κόμμα (ΠΣΚ) πριν από το Β΄ Παγκόσμιο Πόλεμο και μετά τη σοβιετική κατάληψη της Πολωνίας, Πρόεδρος της προσωρινής κυβέρνησης που κυριαρχούταν από κομμουνιστές της Πολωνικής Επιτροπής Εθνικής Απελευθέρωσης (*Polski Komitet Wyzwolenia Narodowego*) που δημιουργήθηκε στο Λούμπλιν με την έγκριση του Ιωσήφ Στάλιν.

Τον Οκτώβριο του 1944, ο Οσούπκα-Μοράφσκι ανέλαβε το ρόλο του Υπουργού Εξωτερικών και Γεωργίας. Αρκετούς μήνες αργότερα, τον Ιούνιο του 1945, διορίστηκε Πρωθυπουργός της Προσωρινής Κυβέρνησης Εθνικής Ενότητας (*Tymczasowy Rząd Jedności Narodowej*),όπου έμεινε στην εξουσία μέχρι τον Φεβρουάριο του 1947. Ο Οσούπκα-Μοράφσκι πίστευε ότι το ΠΣΚ θα έπρεπε να ενωθεί με το άλλο μη κομμουνιστικό κόμμα στην Πολωνία, το Πολωνικό Λαϊκό Κόμμα, για να σχηματίσουν ένα ενιαίο μέτωπο ενάντια στο Κομμουνιστικό Πολωνικό Εργατικό Κόμμα. Ωστόσο, ένας άλλος εξέχων σοσιαλιστής, ο Γιούζεφ Τσιρανκιέβιτς, υποστήριξε ότι το ΠΣΚ θα πρέπει να υποστηρίξει τους κομμουνιστές ενώ ήταν αντίθετος στη δημιουργία ενός μονοκομματικού κράτους. Οι κομμουνιστές, με τη σοβιετική υποστήριξη, στηρίχθηκαν σε αυτό το τμήμα και ανάγκασαν τον Οσούπκα-Μοράφσκι να παραιτηθεί υπέρ του Τσιρανκιέβιτς.

Ο Οσούπκα-Μοράφσκι θα έκανε ειρήνη με τους κομμουνιστές και σταδιακά έγινε σταλινικός. Ωστόσο, το 1949 απολύθηκε από τη νέα του θέση ως Υπουργός Δημόσιας Διοίκησης, για τάσεις «παρέκκλισης». Έγινε εκ νέου δεκτός στο Κομμουνιστικό Κόμμα, που τότε ονομάζονταν Πολωνικό Κόμμα Ενωμένων Εργατών, κατά τη διάρκεια του Πολωνικού Οκτώβρη του 1956. Στη συνέχεια, εργάστηκε ως στέλεχος του κόμματος καθ΄ όλη τη διάρκεια της ζωής του στη Λαϊκή Δημοκρατία της Πολωνίας πριν από τις Επαναστάσεις του 1989, και το 1990 απέτυχε στην προσπάθειά του να αναδημιουργήσει το παλιό Πολωνικό Σοσιαλιστικό Κόμμα. Πέθανε στη Βαρσοβία το 1997.

## Παραπομπές


Κατηγορία:Πολωνοί πολιτικοί
Κατηγορία:Πρωθυπουργοί της Λαϊκής Δημοκρατίας της Πολωνίας
Κατηγορία:Πολωνοί διπλωμάτες
Κατηγορία:Πολιτικοί του Πολωνικού Σοσιαλιστικού Κόμματος
Κατηγορία:Μέλη του Ενιαίου Εργατικού Κόμματος Πολωνίας
Κατηγορία:Μέλη του Σέιμ της Πολωνίας (1947-1952)
Κατηγορία:Μεγαλόσταυροι του Τάγματος της Αναγέννησης της Πολωνίας
Κατηγορία:Αποδέκτες του Τάγματος του Σταυρού του Γκρούνβαλντ, 3η τάξη
Κατηγορία:Ενταφιασμοί στο Στρατιωτικό Κοιμητήριο Ποβόνσκι
Τελεφερίκ Θήρας

δεξιά|μικρογραφία|230x230εσ| Τελεφερίκ Σαντορίνης
Το **τελεφερίκ της Σαντορίνης** συνδέει το λιμάνι με την πόλη των Φηρών στο νησί της Σαντορίνης. Κατασκευάστηκε έπειτα από δωρεά του ιδρύματος "Λούλα & Ευάγγελου Νομικού". Το τελεφερίκ κατασκευάστηκε από την αυστριακή Doppelmayr και σύμφωνα με αυτήν, μπορεί να μεταφέρει έως και 1.200 άτομα ανά ώρα (600 προς κάθε κατεύθυνση). Το ταξίδι διαρκεί 3 λεπτά. 

Το τελεφερίκ δίνει τη δυνατότητα στους επισκέπτες που φτάνουν με το πλοίο στο νησί να ανέβουν στον οικισμό των Φηρών, πρωτεύουσα του νησιού (υψόμετρο 220μ.), εύκολα και γρήγορα. Κάθε βαγόνι μεταφέρει τέσσερις επιβάτες. Τα χρήματα από το εισιτήριο δίνονται στις δημόσιες υπηρεσίες της Σαντορίνης για να διευκολύνουν τα έργα ανάπτυξης στο νησί. 

## Παραπομπές



Κατηγορία:Μεταφορές στην Ελλάδα
Κατηγορία:Κτίρια και κατασκευές στη Θήρα
Αρβανιτακαίικα Παξών

Τα **Αρβανιτακαίικα** είναι οικισμός των Παξών. Υπάγονται διοικητικά στην τοπική κοινότητα Μαγαζιών, του δήμου Παξών, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ο οικισμός ανήκε στην επαρχία Παξών του νομού Κερκύρας, στο γεωγραφικό διαμέρισμα Ιονίων Νήσων. 
## Γεωγραφία
Τα Αρβανιτακαίικα βρίσκονται στο δυτικοκεντρικό τμήμα των Παξών, πάνω στον επαρχιακό δρόμο Λουτρών-Λάκκας και λίγο νοτιότερα από τα Μαγαζιά, σε μέσο σταθμικό υψόμετρο 210. Ο οικισμός απέχει 3 χλμ. περίπου ΒΔ. του Γαΐου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και προσαρτήθηκε στον δήμο Γαϊανών των Παξών του νομού Κέρκυρας. Το 1912 προσαρτήθηκε στην κοινότητα Μαγαζειών (Μαγαζιών). Καταργήθηκε το 1940 για να επανασυσταθεί το 1971. Με το ΦΕΚ 244Α - 04/12/1997 αποσπάστηκε από την κοινότητα Μαγαζιών και προσαρτήθηκε στον δήμο Παξών.
## Αξιοθέατα
*Οι «Γαλάζιες Σπηλιές», δυτικά του οικισμού, προς τον όρμο και το ακρωτήριο της Πούντας, σε θέση εξαιρετικού κάλλους
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Αρβανίτης Λακωνίας

Ο  **Αρβανίτης** είναι οικισμός της τοπικής κοινότητας Κρήνης, της δημοτικής ενότητας (τέως δήμου) Γυθείου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Γυθείου του νομού Λακωνίας, στο γεωγραφικό διαμέρισμα Πελοποννήσου.
## Γεωγραφικά στοιχεία
Ο Αρβανίτης είναι ημιορεινός οικισμός στο νοτιοδυτικό τμήμα του νομού Λακωνίας. Βρίσκεται στις νοτιοανατολικές υπώρειες του Ταϋγέτου, κοντά στον μικρό ποταμό Άρνα και στην επαρχιακή οδό Γυθείου-Αγίου Νικολάου, σε μέσο σταθμικό υψόμετρο 310 μέτρα. Απέχει 43 χλμ. περίπου Ν. της Σπάρτης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 και προσαρτήθηκε στην κοινότητα Παλοβά (Κρήνης) του νομού Λακωνίας. Με το ΦΕΚ 244Α – 04/12/1997 αποσπάστηκε από την κοινότητα Κρήνης και προσαρτήθηκε στον δήμο Γυθείου. Με το ΦΕΚ 87Α – 07/06/2010 αποσπάστηκε από τον δήμο Γυθείου και προσαρτήθηκε στον δήμο Ανατολικής Μάνης.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1964 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Σίτουε

Το **Σίτουε** (*Sittwe*), παλαιότερα γνωστό ως **Ακυάμπ** (*Akyab*), είναι πόλη, λιμάνι και δήμος της Μιανμάρ, πρωτεύουσα της Πολιτείας Ρακάιν. Είναι κτισμένη πάνω σε ένα προσχωσιγενές νησί, στις κοινές εκβολές των ποταμών Καλαντάν, Μάγιου και Λαι Μρο στον Κόλπο της Βεγγάλης. Ο πληθυσμός του Σίτγουε ήταν 147.899 κάτοικοι κατά την απογραφή του 2014, γεγονός που την καθιστά τη δέκατη σε πληθυσμό πόλη της Μιανμάρ. Ο ομώνυμος δήμος καταγράφηκε στην ίδια απογραφή με 150.735 κατοίκους. Η πόλη είναι η έδρα του ομώνυμου Διαμερίσματος Σίτουε.

Η πόλη εξάγει ρύζι από τους ορυζώνες του Διαμερίσματος Σίτουε, ενώ υπάρχει και εργοστάσιο επεξεργασίας (αποφλοιώσεως) του ρυζιού.

## Παραπομπές


## Πηγές
* Το λήμμα «Ακυάμπ» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 536

Σιτγουε
Σίγκριντ (τραγουδίστρια)

Η **Σίγκριντ Σόλμπακ Ράαμπε** (νορ.: *Sigrid Solbakk Raabe*) (Ώλεσουντ, 5 Σεπτεμβρίου 1996), γνωστή ευρύτερα ως Σίγκριντ, είναι Νορβηγή τραγουδίστρια και τραγουδοποιός. Έχει κυκλοφορήσει δύο στούντιο άλμπουμ μέχρι σήμερα. Το πρώτο, το Sucker Punch, έφτασε στο νούμερο ένα των νορβηγικών charts και στο νούμερο τέσσερα του UK Albums Chart. Το δεύτερο άλμπουμ της, How to Let Go, κυκλοφόρησε στις 6 Μαΐου 2022 και έφτασε στο νούμερο ένα των νορβηγικών charts και στο νούμερο δύο του UK Albums Chart. Έχει επίσης κυκλοφορήσει δύο EP.

## Πρώτα χρόνια
Η Σίγκριντ γεννήθηκε στο Ώλεσουντ από τον Håkon Raabe και την Anette Sølberg Solbakk στις 5 Σεπτεμβρίου 1996. Έχει δύο μεγαλύτερα αδέλφια, έναν αδελφό, τον Τέλλεφ, ο οποίος είναι επίσης μουσικός, και μια αδελφή, την Γιοχάννε. Στην πρώτη της παράσταση, στο νηπιαγωγείο, χρειάστηκε να την τραβήξουν από τη σκηνή επειδή έκλαιγε. Ξεκίνησε να παίζει πιάνο σε ηλικία 7 ετών και άρχισε να τραγουδάει σε ηλικία 13 ετών. Όταν ήταν 13 ετών, ερμήνευσε μια εκδοχή του "Smells Like Teen Spirit" των Nirvana. Στα νεανικά της χρόνια, σχεδίαζε να γίνει δασκάλα, δικηγόρος ή δημοσιογράφος, θεωρώντας ότι μια καριέρα στη μουσική θα ήταν πολύ αβέβαιη. Στο πρώτο έτος του λυκείου, συνειδητοποίησε ότι η μουσική ήταν κάτι περισσότερο από ένα απλό χόμπι. Όταν ήταν 17 ετών, μαζί με την αδελφή της Johanne ξεκίνησαν ένα συγκρότημα με το όνομα Sala Says Mhyp, το οποίο πήρε το όνομά του από την αείμνηστη γάτα τους, Σάλα. Αφού τελείωσε το λύκειο στο Ώλεσουντ, η Σίγκριντ μετακόμισε στο Μπέργκεν για την indie μουσική σκηνή του, ζώντας σε ένα κοινό διαμέρισμα με τον αδελφό και τους φίλους της. Είχε εγκαταλείψει το κολέγιο.

## Καριέρα
Στην ηλικία των 16 ετών έγραψε το πρώτο της τραγούδι, το "Sun", αφού ο αδελφός της, ο οποίος είναι επίσης μουσικός, της είπε να σταματήσει να ερμηνεύει διασκευές τραγουδιών της Adele σε παραστάσεις και την προκάλεσε να γράψει ένα τραγούδι που θα μπορούσε να ερμηνεύσει σε μια από τις συναυλίες του. Το 2013, κυκλοφόρησε το "Sun" ως το πρώτο της single. Το τραγούδι προβλήθηκε σε νορβηγικούς ραδιοφωνικούς σταθμούς. Την επόμενη χρονιά υπέγραψε στην Petroleum Records και εμφανίστηκε σε φεστιβάλ όπως το Øyafestivalen.

## Παραπομπές


Κατηγορία:Νορβηγοί τραγουδιστές
Γιαννίδης

Το ελληνικό επώνυμο **Γιαννίδης** μπορεί να αναφέρεται σε κάποιο από τα παρακάτω πρόσωπα, κυρίως ως ψευδώνυμο:

* Αντώνης Γιαννίδης (1901-1968), ηθοποιός
* Ελισαίος Γιαννίδης (1865-1942), γεωπόνος, φυσικός, χημικός, φιλόλογος, μαθηματικός και μουσικολόγος, με πραγματικό όνομα **Σταμάτιος Σταματιάδης**
* Κώστας Γιαννίδης (1903-1984), ψευδώνυμο του συνθέτη **Γιάννη Κωνσταντινίδη**
Σπύρος Ματσούκας

Ο **Σπύρος Ματσούκας** (1873-1928) ήταν Έλληνας λαϊκός ποιητής.

## Βιογραφία
Ο Ματσούκας γεννήθηκε στην Υπάτη το 1873 και μετακόμισε στην Αθήνα για σπουδές στη Νομική Σχολή του Πανεπιστημίου Αθηνών. Συμμετείχε στον Ελληνοτουρκικό πόλεμο του 1897 μετά τον οποίον αποφάσισε να ασχοληθεί με την πατριωτική ποίηση και τη διενέργεια εράνων για εθνικούς σκοπούς. Περιόδευε συνέχεια, έγραφε και απάγγειλε πατριωτικά ποιήματα, ενώ με τους εράνους που διοργάνωσε αγοράστηκε το αντιτορπιλικό Νέα Γενεά. Αποτέλεσμα των δραστηριοτήτων του ήταν να του δοθούν προσωνύμια όπως «εθνικός ποιητής» ή «εθναπόστολος». 

Πέθανε στην Αθήνα το 1928. Στην κηδεία του εκφώνησε επικήδειο λόγο ο Κωστής Παλαμάς, ενώ παρέστη και ο πρωθυπουργός Ελευθέριος Βενιζέλος. Σήμερα υπάρχει ανδριάντας του στην Υπάτη και στην ομώνυμη πλατεία της Λαμίας.

## Ενδεικτική εργογραφία
* Γλυκοχαράματα, Αθήνα, 1899.
* Πατριωτικά τραγούδια, Αθήνα, 1901.

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες ελευθεροτέκτονες
Γκμίνα

μικρογραφία| Διαίρεση της Πολωνίας σε γκμίνα
Η **γκμίνα** (πολωνικά: *gmina*, πληθυντικός *gminy* , από το γερμανικό *Gemeinde* που σημαίνει *κοινότητα*) είναι η κύρια μονάδα της διοικητικής διαίρεσης της Πολωνίας, παρόμοια με το δήμο. Την 1η Ιανουαρίου 2019, υπήρχαν 2.477 κοινότητες σε όλη τη χώρα, που περιλάμβαναν πάνω από 43.000 χωριά. 940 κοινότητες περιλαμβάνουν πόλεις και κωμοπόλεις, με 302 μεταξύ αυτών να αποτελούν μια ανεξάρτητη αστική γκμίνα () που αποτελείται αποκλειστικά από μια αυτόνομη πόλη ή μία από τις 107 πόλεις, όπου η τελευταία διοικείται από έναν δήμαρχο πόλης (*prezydent miasta*).

Η γκμίνα είναι η βασική μονάδα εδαφικής διαίρεσης στην Πολωνία από το 1974, όταν αντικατέστησε τη μικρότερη γκρομάντα (πολωνικά: gromada). Τρεις ή περισσότερες γκμίνα αποτελούν μια μονάδα υψηλότερου επιπέδου που ονομάζεται **[[πόβιατ]]**, εκτός από εκείνα που έχουν το καθεστώς μιας πόλης με δικαιώματα πόβιατ, μια αστική γκμίνα που ταυτόχρονα είναι ένα πόβιατ από μόνο του. Κάθε πόβιατ έχει την έδρα του σε μια πόλη, στην τελευταία περίπτωση είτε μια αστική γκμίνα είτε ένα μέρος μιας αστικής-αγροτικής.

## Τύποι
Υπάρχουν τρεις τύποι γκμίνα:

# 302 **αστικές γκμίνα** (), που αποτελούνται είτε από μια αυτόνομη πόλη είτε από μία από τις 107 **πόλεις**, όπου η τελευταία διοικείται από έναν δήμαρχο πόλης (*prezydent miasta*), συμπεριλαμβανομένων 66 πόλεων με δικαιώματα πόβιατ
# 638 μικτές **αστικές-αγροτικές γκμίνα** (), που αποτελούνται από μια πόλη και τα γύρω χωριά
# 1.537 **αγροτικές γκμίνα** (), που αποτελούνται μόνο από χωριά (ενίοτε από ένα μόνο χωριό).

Μερικές αγροτικές γκμίνα έχουν την έδρα τους σε μια πόλη που η ίδια βρίσκεται εκτός της επικράτειας της γκμίνα. Για παράδειγμα, η αγροτική Γκμίνα Αουγκούστουφ διοικείται από την πόλη Αουγκούστουφ, αλλά δεν περιλαμβάνει την πόλη, καθώς το Αουγκούστουφ είναι μία αστική γκμίνα από μόνο του.

## Συνολικός αριθμός γκμίνα ανά τύπο

## Παραπομπές


## Πηγές

* Επίσημη έκθεση από την Κεντρική Στατιστική Υπηρεσία της Πολωνίας με ημερομηνία 1 Ιανουαρίου 2006, (σελίδες 49–151, στα πολωνικά)

Κατηγορία:Διοικητικές διαιρέσεις της Πολωνίας
Μαουγκοζάτα Φορνάλσκα

Η **Μαουγκοζάτα Φορνάλσκα** (πολωνικά: Małgorzata Fornalska, ψευδώνυμο: *Jasia* [Γιάσια]) (8 Ιουνίου 1902 – 26 Ιουλίου 1944) ήταν Πολωνή κομμουνίστρια ακτιβίστρια και αντιναζιστική μαχήτρια της αντίστασης.

## Βιογραφία
Η Φορνάλσκα γεννήθηκε στο Φαϊσουαβίτσε από οικογένεια κομμουνιστών ακτιβιστών. Από το 1918, ήταν μέλος της Σοσιαλδημοκρατίας του Βασιλείου της Πολωνίας και της Λιθουανίας και του Ρωσικού Κομμουνιστικού Κόμματος (μπολσεβίκοι), καθώς και του Κομμουνιστικού Κόμματος Πολωνίας. Από τον Ιούλιο έως τον Δεκέμβριο του 1918 εργάστηκε σε ορφανοτροφεία στο Σαράτοφ και στο Πετρόφσκ.

Τον Ιανουάριο του 1920, η Φορνάλσκα επέστρεψε στην Πολωνία και εργάστηκε για την Προσωρινή Πολωνική Επαναστατική Επιτροπή μαζί με τον αδελφό της, Αλεξάντερ. Αργότερα, σπούδασε στο Κομμουνιστικό Πανεπιστήμιο Γιάκοβ Σβερντλόφ και στο Διεθνές Πανεπιστήμιο Λένιν στη Μόσχα.

Η Φορνάλσκα συνελήφθη και φυλακίστηκε πολλές φορές για την κομμουνιστική της δράση στην Πολωνία τη δεκαετία του 1930. Αφού αποφυλακίστηκε το 1939, πήγε στη Σοβιετική Ένωση, όπου εργάστηκε με άλλους εξόριστους Πολωνούς κομμουνιστές. Την άνοιξη του 1942 ρίφθηκε με αλεξίπτωτο στην Πολωνία, την οποία κατείχε τότε η Ναζιστική Γερμανία, προκειμένου να οργανώσει την κομμουνιστική αντίσταση ενάντια στην κατοχή. Εκλέχτηκε στην Κεντρική Επιτροπή του νεοσύστατου Πολωνικού Εργατικού Κόμματος και εργάστηκε ως συντάκτρια της εφημερίδας του κόμματος, *Trybuna Wolności*.

Στις 14 Νοεμβρίου 1943, η Φορνάλσκα συνελήφθη από την Γκεστάπο και φυλακίστηκε στη φυλακή Σερβία. Εκτελέστηκε από τους Γερμανούς στα ερείπια του Γκέτο της Βαρσοβίας στις 26 Ιουλίου 1944.

Μετά θάνατον, η Φορνάλσκα τιμήθηκε με το Τάγμα του Σταυρού του Γκρούνβαλντ, 1ης τάξης, το 1948.

## Παραπομπές


Κατηγορία:Πολωνές πολιτικοί
Κατηγορία:Πολιτικοί του Κομμουνιστικού Κόμματος Πολωνίας
Κατηγορία:Πολιτικοί του Πολωνικού Εργατικού Κόμματος
Κατηγορία:Πολιτικοί της Σοσιαλδημοκρατίας του Βασιλείου της Πολωνίας και της Λιθουανίας
Κατηγορία:Πολωνοί αντιστασιακοί στο Β΄ Παγκόσμιο Πόλεμο
Κατηγορία:Πρόσωπα που πέθαναν στο Γκέτο της Βαρσοβίας
Κατηγορία:Αντιστασιακοί φονευθέντες από τη Ναζιστική Γερμανία
Κατηγορία:Αποδέκτες του Τάγματος του Σταυρού του Γκρούνβαλντ, 1η τάξη